**Všeobecne záväzné nariadenie obce Zborov č. 2/2011**

**o zákaze požívania alkoholických nápojov**

**na vymedzených verejne prístupných miestach.**

Obecné zastupiteľstvo v Zborove vydáva podľa § 4 ods.3 písm. h) a n) a § 6 ods. 1 zákona č. 369/1990 Zb. o obecnom zriadení v znení neskorších predpisov a § 2 ods. 4 zák. č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke proti-

alkoholických záchytných izieb v znení neskorších predpisov toto všeobecne záväzné naria-denie o zákaze používania alkoholických nápojov na vymedzených verejne prístupných miestach na území obce Zborov.

Čl. 1

**Úvodné ustanovenia**

Účelom tohto všeobecne záväzného nariadenia ( ďalej len “VZN“ ) je vytvárať a chrániť

zdravé podmienky a zdravý spôsob života a práce pre obyvateľov obce Zborov a ich ochranu pred zneužívaním alkoholických nápojov.

Čl. 2

**Základné pojmy**

1. Alkoholickými nápojmi pre účely tohto VZN sú liehoviny, destiláty, víno, pivo a iné nápo-je, ktoré obsahujú viac ako 0,75 objemového percenta alkoholu.

2. Vymedzeným verejne prístupným miestom pre účely tohto VZN sú miesta v intraviláne

obce Zborov, ktoré sú verejne prístupné pre bližšie neurčené skupiny osôb a jednotlivcov, slúžia na verejné užívanie a sú vymedzené v čl. 3 ods. 2 tohto VZN.

Čl. 3

**Zákaz požívania alkoholických nápojov**

**1**. Zakazuje sa požívanie alkoholických nápojov na vymedzených verejne prístupných miestach a v ich bezprostrednom okolí.

2. Vymedzeným verejne prístupným miestom pre účely tohto VZN sú:

a) parky: na Hlavnej ul., na Lesnej ul. , na ul. Obrancov mieru

b) areály predškolského a školského zariadenia

c) priestory športovísk a športového areálu

d) okolie obytných domov a priestranstva verejnej zelene okolo nich určené na oddych

e) priestory zastávok autobusov

f) priestranstva pri objektoch v ktorých sa predávajú a podávajú alkoholické nápoje

g) priestory pri objektoch v ktorých sa poskytujú zdravotnícke a sociálne služby

h) priestory pri náboženských objektoch a areály cintorínov

ch) cesty , chodníky v obci a verejné priestranstvá vedľa nich

3. Tento zákaz sa nevzťahuje na :

a) reštaurácie a pohostinské zariadenia , sezónne posedenia pred takýmito zariadeniami a

sezónne terasy povolené obcou.

b) verejné, kultúrne, spoločenské, športové, predajné a iné podujatia , ktorých organizátorom

je obec, na organizovaní ktorých sa obec podieľa alebo na ich organizovanie obec vydala

súhlas, napr. Zborovské sladké drevo, Stretnutie rodákov , Makovický pohár a pod.

- 2 -

c) na krátkodobé a jednorázové kultúrne , spoločenské , športové, predajné a iné podujatia, na

ktoré obe vydala súhlas na základe písomnej žiadosti. Táto žiadosť musí byť obci doručená

minimálne 5 dní pred začatím podujatia.

Č. 4

**Osobitné povinnosti právnických osôb a fyzických osôb**

**1.** Právnické osoby a fyzické osoby oprávnené na podnikanie **, s**prevádzkovou činnosťou

ktorých súvisí predaj a podávanie alkoholických nápojov a vlastníci a správcovia objektov,

ktoré sú umiestnené na území vymedzenom v čl.3 ods. 2, sú povinné upozorniť verejnosť na zákazy vyplývajúce zo zákona SNR č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov 1)a tohto VZN výrazným označením , alebo oznámením ( ďalej len oznam ) umiestneným v prevádzkarniach alebo v objektoch na takom mieste , kde ich verejnosť nemôže prehľadnúť .

..............................................................................................................................................

1)  § 2 ods. 1. 2. 3. zákona SNR č. 219/1996 Z.z. o ochrane pred zneužívaním alkoholických nápojov

a o zriaďovaní a prevádzke protialkoholických záchytných izieb v znení neskorších predpisov

2. Text oznamu podľa ods.1 musí byť jednoznačný , výrazný, dobre viditeľný a umiestnený na vhodnom podklade. Súčasťou tohto oznamu musí byť citácia zákona SNR č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoho-lických záchytných izieb v znení neskorších predpisov a tohto VZN.

Čl. 5

**Prechodné a záverečné ustanovenia**

1. Právnickej osobe alebo fyzickej osobe oprávnenej na podnikanie , ktorá porušila zákaz

alebo povinnosť uvedenú v tomto VZN môže uložiť obec pokutu od 165 € do 6638 €.

2. Fyzická osoba , ktorá porušila zákaz uvedený v tomto VZN je postihnuteľná podľa zák.

č. 372/1990 Zb. o priestupkoch v znení neskorších predpisov.

3. Porušenie ustanovení tohto VZN sa posudzuje ako priestupok podľa zákona SNR č. 372/1990 Zb. o priestupkoch v znení neskorších predpisov a predpisov o správnom konaní.

4. Zmeny a doplnky tohto VZN schvaľuje Obecné zastupiteľstvo obce Zborov.

.

5. a) Návrh VZN č. 2/2011 bol vyvesený na úradnej tabuli a zverejnený na webovej stránke

obce na pripomienkovanie dňa **10.10.2011.**

b) Návrh bol prejednaný a schválený na 7. zasadnutí OZ , konanom dňa **27.10.2011 ,**

uznesenie **A – 7.1/2011**

c) VZN č.2/2011 bolo vyhlásené vyvesením na úradnej tabuli a webovej stránke obce po

schválení OZ dňa **28.10.2011**

d) Účinnosť VZN č. 2/2011 nadobúda **pätnástym dňom** od vyvesenia po schválení OZ.

Ján Lukáč

starosta obce